
วัตถุประสงค์
· เพื่อสร้างแรงบันดาลใจให้ข้าราชการกรุงเทพฯ ในการศึกษาดูงานพื้นที่โครงการพัฒนาดอยตุง (พื้นที่ทรงงาน) อันเนื่องมาจากพระราชดำริ
· เพื่อให้ข้าราชการกรุงเทพฯ ได้เรียนรู้ต้นแบบการพัฒนาที่ยั่งยืน เพื่อเพิ่มพูนความรู้ วิสัยทัศน์ในการทำงาน
ผู้เข้าศึกษาดูงาน 
     ประกอบไปด้วยข้าราชการกรุงเทพฯที่ดำรงตำแหน่งผู้ตรวจราชการทุกระดับ ผู้ช่วยผู้ตรวจราชการ และเจ้าหน้าที่สนับสนุนการตรวจราชการ จำนวน 32 ท่าน
การเรียนรู้กระบวนการพัฒนาตามตำราแม่ฟ้าหลวงฯ
การพัฒนาขั้นอยู่รอด   เน้นการเข้าถึงและพัฒนาระบบพื้นฐานต่อการดำรงชีวิต ได้แก่ น้ำ ดิน ป่า สาธารณูปโภค และสาธารณสุข พร้อมๆ กับกิจกรรมพัฒนาเพื่อลดรายจ่าย และเพิ่มรายได้ด้วยการสร้างโอกาสในการประกอบอาชีพสุจริต เพื่อให้คนในพื้นที่มีรายได้เพียงพอต่อการอุปโภคและบริโภค ไม่บุกรุกทำลายระบบนิเวศเพิ่มขึ้น และเริ่มบริหารจัดการทรัพยากรอย่างมีส่วนร่วมโดยชุมชนเอง 
การพัฒนาขั้นพอเพียง   เน้นการเพิ่มผลิตภาพและมูลค่าทางการผลิตและบริการ เพื่อคนในพื้นที่  มีรายได้และการออมที่มั่นคง สามารถปลดหนี้ได้บางส่วนหรือทั้งหมด มีการศึกษาสูงขึ้น รู้สิทธิและหน้าที่ ปฏิบัติตามกฎระเบียบ และชุมชนร่วมกันบริหารจัดการเพื่ออนุรักษ์และฟื้นฟูระบบนิเวศ
การพัฒนาขั้นยั่งยืน   เน้นการส่งเสริมและพัฒนาให้คนมีภูมิคุ้มกัน มีหลักประกันในชีวิต มีความรับผิดชอบต่อส่วนรวม ชุมชนมีระบบจัดการระบบนิเวศอย่างยั่งยืน และที่สำคัญ คือ ชุมชนคิดเป็น  ทำเป็น สามารถสานต่อแนวคิดการพัฒนา แก้ไขปัญหาและพัฒนาต่อยอดด้วยตนเอง รวมทั้งแบ่งปันความรู้ภายในชุมชนและถ่ายทอดให้คนภายนอกชุมชนได้

	วันจันทร์ 26 มิถุนายน 2560

	เวลา 17:00 - 18:00 น.
	คณะเดินทางถึงโครงการพัฒนาดอยตุง (พื้นที่ทรงงาน) อันเนื่องมาจากพระราชดำริ อ.แม่ฟ้าหลวง จ.เชียงราย

	เวลา 18:00 - 23:00 น.
	คณะเช็คอินท์ เข้าที่พัก ณ ดอยตุงลอด์จ พักผ่อนตามอัธยาศัย

	วันอังคาร 27 มิถุนายน 2560

	เวลา 06:30 - 07:30 น.
	รับประทานอาหารเช้า ณ ศาลาลีลาวดี พร้อมเช็คเอ้าท์

	เวลา 07:30 - 08:00 น.
	ชมสวนแม่ฟ้าหลวง
"สวนไม้ดอกไม้ประดับเมืองหนาวแห่งนี้เป็นแหล่งท่องเที่ยวหลักที่ช่วยสร้างงานและรายได้ให้ดอยตุง ทั้งยังช่วยพัฒนาทักษะอาชีพที่หลากหลาย ตั้งแต่การท่องเที่ยว การเพาะเลี้ยงเนื้อเยื่อ และโรงเพาะปลูก ซึ่งทักษะและรายได้เหล่านี้ถือเป็นการสร้างพลังให้ชุมชน เปลี่ยนอาชีพให้ชาวบ้านหลายคนจากแรงงานรับจ้างเป็นเจ้าของกิจการ"

	เวลา 08:00 - 08:30 น.
	ออกเดินทางไปยังศูนย์ผลิตและจำหน่ายงานมือ

	เวลา 08:30 - 09:45 น.
	ชมศูนย์ผลิตและจำหน่ายงานมือ (ชม 2 โรงงาน)
"ครั้งแรกก่อตั้งขึ้นมาเพื่อเป็นศูนย์ฝึกอาชีพด้านหัตถกรรม เป็นพัฒนาขั้นกลางน้ำ โดยการสร้างงานสร้างอาชีพ เพื่อให้ชาวบ้านมีรายได้ที่มั่นคง พอเพียง โดยการต่อยอดจากภูมิปัญญาเดิมของชาวบ้าน และเสริมในสิ่งที่ขาด โดยการให้วัตถุดิบที่มีคุณภาพ อุปกรณ์ที่ได้มาตรฐานเหมาะสมกับการทำงาน ตรวจสอบคุณภาพทุกขั้นตอน สำคัญคือผลิตภัณฑ์ต้องออกแบบตามที่ลูกค้าหรือตลาดต้องการ และชาวบ้านเองจะได้เรียนรู้การทำงานจากการปฏิบัติจริงด้วยตัวเอง เป็นการพัฒนาทักษะความชำนาญเพิ่มขึ้นไปอีกด้วย ซึ่งประกอบไปด้วย • ชมโรงงานทอผ้า เย็บผ้า • ชมโรงงานคั่วกาแฟดอยตุง "

	เวลา 09:45 - 10:15 น.
	คณะออกเดินทางไปยังแปลงปลูกป่าเศรษฐกิจ นวุติ ไซต์ 1 



	เวลา 10:15 - 11:15 น.
	ชมแปลงปลูกป่าเศรษฐกิจ แมคคาเดเมีย กาแฟอาราบิก้าดอยตุง และโรงงานแปรรูปแมคคาเดเมีย 
"บริษัทนวุติ จำกัด ก่อตั้งขึ้นในปี พ.ศ. 2532 เป็นความร่วมมือกันเป็นของภาคเอกชน ดำเนินการปลูกป่าเศรษฐกิจในพื้นที่โครงการพัฒนาดอยตุง โดยเลือกพืชที่ผลผลิตมีมูลค่าทางเศรษฐกิจสูง สามารถนำไปแปรรูปและเพิ่มมูลค่าได้อย่างต่อเนื่อง สามารถสร้างรายได้ให้คนดูแลในระยะยาว เป็นตัวแปรสำคัญที่ทำให้คนกับป่าอยู่ด้วยกันอย่างพึ่งพา พืชเศรษฐกิจที่โครงการพัฒนาดอยตุงฯ เลือกมาส่งเสริมคือ กาแฟพันธุ์อาราบิก้า และแมคคาเดเมีย ปัจจุบันกลายเป็นต้นแบบของการดำเนินธุรกิจเพื่อสังคม"

	เวลา 11:15 - 11:30 น.
	ออกเดินทางไปยังครัวตำหนัก

	เวลา 11:30 - 12:15 น.
	รับประทานอาหารกลางวัน ณ ครัวตำหนัก

	เวลา 12:15 - 13:15 น.
	ฟังการบรรยายสรุปในหัวข้อ “ดอยตุงโมเดล ธุรกิจเพื่อสังคม ต้นแบบการพัฒนาที่ยั่งยืน"  โดยคุณอมรรัตน์  บังคมเนตร  ผู้จัดการส่วนศูนย์พัฒนาและเผยแพร่องค์ความรู้ มูลนิธิแม่ฟ้าหลวง ในพระบรมราชูปถัมภ์ ณ ห้องประชุม VIP 

	เวลา 13:15 - 15:15 น.
	คณะออกเดินทางจากโครงการพัฒนาดอยตุงฯ ไปยังไร่เชิญตะวัน
"โดยสวัสดิภาพ"




*** กำหนดการอาจมีการเปลี่ยนแปลงตามความเหมาะสม***
